Diari Oficial de la Generalitat Valenciana


Sumari del DOGV 9496, del 23-12-2022 (2022/11385)

RESOLUCIÓ de 2 de novembre de 2022, del director general de Qualitat i Educació Ambiental, per la qual es formula informe d'impacte ambiental del projecte d'emmagatzematge i gestió de residus no perillosos, del terme municipal del Real de Gandia (València). Expedient: (2594724) 49/4349-NZZ.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11344


Data del document
:   02-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Real de Gandia, el
    * impacte ambiental

RESOLUCIÓ de 2 de novembre de 2022, del director general de Qualitat i Educació Ambiental, per la qual es formula informe d'impacte ambiental del projecte d'emmagatzematge i gestió de residus no perillosos, del terme municipal del Real de Gandia (València). Expedient: (2594724) 49/2107-AUZ. [2022/11730]  
«Informe d'impacte ambiental  
Expedient: (2594724) 49/4402-RYB.  
Títol: Magatzematge i gestió de residus no perillosos.  
Titular: Reciclatges i Recuperacions Navarro, SL.  
Òrgan substantiu: Ajuntament del Real de Gandia.  
Localització: c/ Benipeixcar 6, el Real de Gandia.  
NIMA: 9328264321.  
  
Tramitació administrativa  
En data 28 de març de 2022, l'Ajuntament del Real de Gandia (òrgan substantiu) va donar trasllat a aquest òrgan ambiental de la seua sol·licitud d'avaluació d'impacte ambiental simplificada. Aquesta s'acompanya de:  
- Sol·licitud d'inici.  
- Sol·licitud del promotor.  
- Document de síntesi del projecte.  
- Certificat de compatibilitat urbanística.  
En data 5 de maig de 2022 l'òrgan substantiu remet la documentació següent:  
- Projecte tècnic.  
- Annex al projecte.  
- Sol·licitud d'inici d'activitat.  
- Notificació de l'ajuntament a l'interessat contenint la declaració d'interés comunitari.  
En data 20 de juliol de 2022, aquest òrgan ambiental requereix a l'ajuntament el document ambiental. En data 6 de setembre de 2022, l'ajuntament remet document ambiental.  
En data 19 de setembre de 2022, l'ajuntament remet certificat d'informació pública.  
Vist que la instal·lació se situa en zona industrial, que l'ajuntament ha sotmés l'expedient a informació pública i aporta resultat del tràmit i informe municipal, i en nom de la simplificació i reducció de càrregues administratives, s'incorpora la citada documentació al present expedient als efectes previstos en l'article 46 de la Llei 21/2013. La informació continguda en l'expedient aporta prou elements de judici per a continuar amb el procediment d'avaluació d'impacte ambiental simplificada.  
  
  
Criteris ambientals  
Per a l'emissió del present informe d'impacte ambiental, de conformitat amb l'article 47 de la Llei 21/2013, s'han tingut en compte els criteris del seu annex III.  
L'empresa Reciclatges i Recuperacions Navarro, SL, promou una instal·lació d'emmagatzematge i gestió de residus no perillosos al terme municipal del Real de Gandia.  
  
1. Característiques del projecte.  
a) Les dimensions i el disseny del conjunt del projecte.  
La instal·lació se situarà en la referència cadastral 2832638OP1609S2170KS, en el polígon industrial del Real, carrer Benipeixcar 6, al terme municipal del Real de Gandia.  
La parcel·la ocupa 4.353m² en els quals es troba una nau de 1.126m² i un edifici d'oficines de 243m² de planta en dues altures encastat parcialment en la nau. En un extrem de la nau existeixen un taller de 22m² i un antic safareig de cotxes de 96,25m². En la part oposada es troben els lavabos, el menjador i les escales d'accés a les oficines. El sòl de la nau és de formigó polit i el desguàs del safareig serà clausurat. La campa, de superfície declarada 3.227m², té pendent cap als costats llargs, en els quals discorre un tub de desguàs que es connecta amb el clavegueram i al qual les aigües de pluja accedeixen per diversos embornals. Atés que en la campa s'emmagatzemaran residus de diversos tipus, hauran d'implementar-se mesures correctores per a evitar que residus arrossegats per les pluges siguen abocats al clavegueram. En la documentació tècnica no s'especifica el tipus de paviment de la campa, encara que en les fotos es pot intuir que està pavimentada amb formigó. La parcel·la està voltada per un muret baix i una tanca de tela metàl·lica.  
  
La instal·lació disposa d'un sistema i un protocol de control d'accessos per a impedir l'entrada de persones no relacionades amb l'activitat i un registre de visites.  
L'activitat ocupa 6 persones en horari diürn.  
L'activitat consisteix en la recollida i gestió de residus no perillosos, realitzant les operacions d'emmagatzematge temporal R13, classificació de residus R1201, tractament mecànic R1203 i reenvasat R1206.  
  
Les operacions R1201 i R1203 es realitzen a l'interior de la nau sobre RCD, codi LER 17 00 00 no perillosos i similars. Les capacitats màximes sol·licitades són:  
- Tractament de 1.432t/any.  
- Emmagatzematge abans del tractament de 270t.  
- Emmagatzematge de residu tractat 1.293t.  
- Estimació màxima de rebuig generat 143t/any.  
Els codis LER sol·licitats són:  
- 10 12 01 residus de la preparació de mescles abans del procés de cocció.  
- 10 12 08 residus de ceràmica, rajoles, teules i materials de construcció (després del procés de cocció).  
- 10 13 01 residus de la preparació de mescles abans del procés de cocció.  
- 10 13 04 residus de calcinació i hidratació de la calç.  
- 10 13 11 residus de materials compostos a base de ciment diferents dels especificats en els codis 10 13 09 i 10 13 10.  
- 10 13 14 residus de formigó i llots de formigó.  
- 17 01 01 formigó 400t/any.  
- 17 01 02 rajoles 350t/any.  
- 17 01 03 teules i materials ceràmics. 100t/any.  
- 17 01 07 mescles de formigó, rajoles, teules i materials ceràmics, diferents de les especificades en el codi 17 01 06. 450t/any.  
- 17 03 02 mescles bituminoses diferents de les especificades en el codi 17 03 01. 15t/any.  
- 17 05 04 terra i pedres diferents de les especificades en el codi 17 05 03. 75t/any.  
- 17 05 08 balast de vies fèrries diferent de l'especificat en el codi 17 05 07 10t/any.  
- 17 08 02 materials de construcció a base d'algeps diferents dels especificats en el codi 17 08 01. 15t/any.  
- 17 09 04 residus barrejats de construcció i demolició diferents dels especificats en els codis 17 09 01, 17 09 02 i 17 09 03. 10 t/any.  
  
- 19 13 02 residus sòlids de la recuperació de sòls diferents dels especificats en el codi 19 13 01.  
Les operacions R1201 i R1206 es realitzen sobre residus no perillosos i que no emeten olors, amb una capacitat màxima declarada de tractament de 1.432t/any. La capacitat màxima d'emmagatzematge sol·licitada en l'exterior és de 100t.  
Els codis LER sol·licitats i la seua gestió anual estimada són:  
- 02 01 03 residus de teixits de vegetals 1t.  
- 02 01 04 residus de plàstics (excepte embalatges) 1t.  
- 02 01 07 residus de la silvicultura 18t.  
- 02 03 04 materials inadequats per al consum o l'elaboració 0,5t.  
  
- 03 01 01 residus d'escorça i suro 0,5t.  
- 03 01 05 serradura, encenalls, retallades, fusta, taulers de partícules i xapes diferents dels esmentats en el codi 03 01 04 5t.  
- 03 03 08 residus procedents de la classificació de paper i cartó destinats al reciclatge 1t.  
- 04 02 21 residus de fibres tèxtils no transformades 0,5t.  
- 04 02 22 residus de fibres tèxtils transformades 0,5t.  
- 07 02 13 residus de plàstic 0,5t.  
- 10 11 03 residus de materials de fibra de vidre 0,5t.  
- 10 11 12 residus de vidre diferents dels especificats en el codi 10 11 11 0,5t.  
- 15 01 01 envases de paper i cartó 15t.  
- 15 01 02 envases de plàstic 0,5t.  
- 15 01 03 envases de fusta 15t.  
- 15 01 04 envases metàl·lics 0,5t.  
- 15 01 05 envases compostos 0,5t.  
- 15 01 06 envases barrejats 150t.  
- 15 01 07 envases de vidre 1t.  
- 15 01 09 envases tèxtils 0,5t.  
- 17 02 01 fusta 60t.  
- 17 02 02 vidri 5t.  
- 17 02 03 plàstic 5t.  
- 19 09 04 carbó actiu usat 0,5t.  
- 20 01 01 paper i cartó 10t.  
- 20 01 02 vidri 2,5t.  
- 20 01 38 fusta diferent de l'especificada en el codi 20 01 37, 50t.  
  
- 20 01 39 plàstic, 5t.  
- 20 01 40 metalls, 1t.  
- 20 03 01 mescles de residus municipals, 20t.  
L'emmagatzematge de residus que continguen fluids es realitzarà en cubetes homologades, els sòlids en contenidors o cubetes homologades i els RCD a granel a l'interior de la nau.  
  
Els mitjans dels quals disposa són una bàscula, diversos camions portacontenidors de diverses capacitats, furgoneta amb caixa bolquet, pales carregadores, retroexcavadores i mini excavadores. Puntualment es llogarà una piconadora/classificadora de RCD.  
b) L'acumulació amb altres projectes, existents i/o aprovats.  
El projecte és independent i no s'acumula amb altres projectes  
c) La utilització de recursos naturals, en particular la terra, el sòl, l'aigua i la biodiversitat.  
El sòl en el qual se situa la instal·lació està situat en un polígon industrial. L'activitat utilitza aigua provinent de la xarxa pública per als serveis sanitaris del personal i per al procés productiu. En el procés productiu pot utilitzar aigua polvoritzada per a evitar la formació de pols. La quantitat d'aigua usada no és significativa.  
d) La generació de residus.  
Les labors de separació i classificació de RCD generen materials no aprofitables o valoritzables que es recolliran en contenidors i seran retirats de l'activitat per gestors autoritzats. En el cas d'aparéixer residus perillosos mesclats amb els RCD, aquests s'emmagatzemaran en un contenidor tancat i es gestionaran adequadament a l'espera de ser retirats per gestor autoritzat. L'activitat d'emmagatzematge i reenvasat de residus pot generar residus impropis que seran retirats per gestor autoritzat.  
e) La contaminació i altres pertorbacions. L'activitat de gestió de RCD, que es realitza a l'interior de la nau utilitza màquines que produeixen soroll i poden produir vibracions. Maneja materials que poden produir lixiviats. Està inclosa en el catàleg d'activitats potencialment contaminadores de l'atmosfera. CAPCA-2010 definit en el Reial decret 100/2011, de 28 de gener, i està situada a menys de 500 m d'un nucli de població. L'activitat que es realitza en la campa pot produir sorolls puntuals i abocaments accidentals al sòl de la campa que poden ser arrossegats per la pluja.  
f) Els riscos d'accidents greus i/o catàstrofes rellevants per al projecte en qüestió, inclosos els provocats pel canvi climàtic, de conformitat amb els coneixements científics.  
El projecte no té riscos d'accidents greus i/o catàstrofes rellevants.  
  
g) Els riscos per a la salut humana (per exemple, a causa de la contaminació de l'aigua, de l'aire, o la contaminació electromagnètica).  
Les potencials molèsties rellevants que pot produir l'activitat són l'emissió de pols i l'emissió de vibracions i sorolls. No s'estima que puguen generar riscos significatius per a la salut humana.  
2. Ubicació dels projectes.  
a) L'ús present i aprovat del sòl.  
L'activitat està situada en un polígon industrial i segons el certificat de compatibilitat emés per l'ajuntament, l'activitat és compatible amb l'ordenament urbanístic. Està situada a menys de 500 m d'una zona urbanitzada residencial, el polígon està comunicat amb la carretera N-332 i amb l'AP-7 pel carrer Albaida.  
b) L'abundància relativa, la disponibilitat, la qualitat i la capacitat regenerativa dels recursos naturals de la zona i el seu subsol (inclosos el sòl, la terra, l'aigua i la biodiversitat).  
L'activitat no consumeix recursos naturals en quantitat rellevant.  
c) La capacitat d'absorció del medi natural.  
L'activitat no se situa en un entorn natural sinó en un mitjà antropitzat i no afecta paisatges, llocs significatius, patrimoni cultural o masses d'aigua.  
3. Característiques del potencial impacte.  
Accidentalment i en cas de fallada o subdimensionat de les accions correctores, poden produir-se dos impactes en l'entorn: Vibracions i soroll i emissions de pols. El soroll excessiu i les vibracions són fàcilment detectables, només afecta l'entorn pròxim de la instal·lació i desapareix quan la font deixa d'emetre. Pot produir-se en cas de mal funcionament d'alguna màquina o per xicotetes modificacions de la instal·lació que afecten l'eficàcia de les accions correctores. Les emissions de pols poden ser detectables fàcilment o no, depenent de la magnitud i de les grandàries de les partícules. Poden produir-se per avaries en la maquinària emprada, desviacions en el protocol de treball, fallades en el sistema de supressió d'emissions, canvis en la naturalesa del producte processat o per fenòmens atmosfèrics extraordinaris. Les partícules precipitables afecten durant poc temps l'activitat de l'entorn pròxim, i les partícules de xicoteta grandària romanen més temps en l'atmosfera i poden afectar la salut de la població, fins i tot a llargues distàncies. En el cas que les accions correctores adoptades en el projecte resultaren insuficients i es produïren emissions de pols superiors a les admissibles, s'haurien d'adoptar accions correctores addicionals.  
  
  
Conclusió  
El projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El projecte constitueix un supòsit d'avaluació d'impacte ambiental simplificada, d'acord amb l'article 7.2 de la Llei 21/2103, de 9 de desembre, en concordança amb l'epígraf 9.b) del seu annex II.  
  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2, del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
Per tot quant antecedeix, a proposta del Servei d'Avaluació d'Impacte Ambiental, fent ús de les atribucions que ostente, resolc:  
  
Primer  
Estimar que el projecte d'emmagatzematge i gestió de residus no perillosos promogut per Reciclatges i Recuperacions Navarro, SL, al terme municipal del Real de Gandia, sense perjudici de la prèvia obtenció de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a les previsions del projecte, del document ambiental i als termes del present informe, en particular a les següents condicions i accions correctores:  
  
1. Respecte al llistat definitiu de residus admissibles, de la quantitat emmagatzemada i del temps màxim de permanència, quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. L'activitat es considera com potencialment contaminadora de l'atmosfera, de conformitat amb la Llei 34/2007, de 15 de novembre, en estar inclosa en el Catàleg d'activitats potencialment contaminadores de l'atmosfera (annex IV de la citada Llei, actualitzat pel Reial decret 100/2011, de 28 de gener). La construcció, muntatge, explotació, trasllat o modificació substancial, cessament o clausura de l'activitat està subjecta el règim d'autorització o notificació regulat en l'article 13 de la Llei 34/2007.  
3. Al començament de l'activitat i almenys cada cinc anys es realitzaran auditories acústiques i de vibracions per una entitat col·laboradora de l'administració en matèria de qualitat ambiental, fent constar els resultats en un llibre de control que estarà a la disposició de les administracions competents. Les auditories es realitzaran en condicions normals de funcionament. En cas de superar els nivells sonors permesos per la llei, s'aplicaran les mesures correctores pertinents, l'eficàcia de les quals es verificarà amb una nova auditoria acústica immediatament posterior a l'aplicació d'aquestes.  
4. Es disposarà de material absorbent i eines adequades per a la recollida de lixiviats i vessaments accidentals.  
5. A fi d'evitar la contaminació de les aigües pluvials amb els residus gestionats, les aigües pluvials de la campa se sotmetran a un procés de neteja en un separador de sòlids i d'hidrocarburs abans del seu abocament a la xarxa pública de clavegueram.  
6. Les accions incloses en el Programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental no serà objecte de cap recurs sense perjudici dels quals, si escau, procedisquen en via administrativa o judicial contra l'acte, si fa el cas, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2103, de 9 de desembre.  
  
València, 2 de novembre de 2022.- El director general de Qualitat i Educació Ambiental: Joan Piquer Huerga».